Tänapäeva süvaökoloogia, näiteks hiljutise raamatu Gaia's Hidden Life autorid alates James Lovelockist kuni Thomas Berryni, vaatavad tehnoloogiale kui mingile vaenulikule jõule, võõrale ja ebaloomulikule, mis justkui eksituse tõttu on siin planeedil valla pääsenud ning mida tuleks püüda taltsutada ja kontrollida. Nad ei loe tehnoloogiat osaks loomulikust elusloodusest ja ei paku talle sellega sarnast austust. Süvaökoloogide suhtumises tänapäeva tehnoloogiasse on sarnaseid jooni omaaegse suhtumisega metsikusse loodusesse. Nagu eelmine sajand pidas vallutussõda metsiku looduse vastu tema alistamiseks, nii võitlevad tänased keskkonnakaitsjad tehnoloogia vastu.